Det lyder som et rockband fra et gymnasie. Men The Einsteins er faktisk Poulstrups Friskoles særligt udvalgte til at blive Danmarks klogeste 6. klasse. Den landsdækkende læse- og viden-quiz, 'Smart Parat Svar,' har eksisteret siden 2005 og vinderen får 10.000 kroner – en præmie, som de kloge hoveder på Poulstrup Friskole rækker ud efter. For at støtte havde klassekammeraterne Nanna Skaarup Birkemose og Almine Nielsen taget turen helt til Aalborg, hvor der var nordjysk mesterskab i 'Kloge-Åge'. Til lejligheden havde de i bedste rockband-stil også lavet et skilt. - Vi syntes de klarede det rigtig godt, siger den ene af de to fans og klassekammerater om de fem medlemmer af The Einsteins, da TV2 Nords reporter fanger dem under konkurrencen. Sådan gik det The Einsteins Her var der klare håb fra Almine Nielsen; klassekammeraterne er ikke Einstein, når det kommer til Harry Potter. Til gengæld håber de på spørgsmål om hovedstæder. - Sidste gang var vi ikke så gode til Harry Potter, men det var også nogle ret svære spørgsmål, lyder det. Spørgsmålene spænder også bredt og kan også rende forbi emner som 'demokrati' og 'Christian d. 4.' Klasselærer på Poulstrup Friskole - eller 'Pållern', som der står på skiltet - hedder Line Thomsen. Men, hvis man tror klasselæreren har leget Kasper Hjulmand og selv sat holdet, så skal man tro om igen. Hele klassen har på demokratisk vis været med til at sætte holdet. - Så det er en klasseindsats – selvom der sidder fem deroppe, så er vi fem, der sidder lige bag ved, siger Line Thomsen, der syntes, det var en god måde at lave noget fælles på. - Og så har jeg også nogle rigtig skarpe elever, siger hun. Det tør siges. Men det blev dog ikke The Einsteins, der vandt dagens dyst på Aalborg Bibliotekterne. Det var derimod Sjørring MegaMinds, der løb med sejren.

Referat:
Nørdalarm – og nørdhyldest: Læseheste, bogorme og videnbegærlige 6.-klasser dyster landet over.